Приложение № 3.1

**РАМКОВО СПОРАЗУМЕНИЕ**

**№** ................../................................**г.**,

**за възлагане на обществена поръчка за строителство с предмет:**

**„Реконструкция, основен и текущ ремонт на сграден фонд с прилежащите съоръжения и инфраструктура на ТУ-Варна”**

Днес \_\_\_\_\_\_\_\_\_2020 г., в гр. ВАРНА, между

**ТЕХНИЧЕСКИ УНИВЕРСИТЕТ - ВАРНА**, ЕИК 000083626, ИН по ЗДДС: BG000083626, представляван от проф. д-р инж. Венцислав Цеков Вълчев – Ректор и Хриска Михайлова – главен счетоводител, наричана по-долу „ВЪЗЛОЖИТЕЛ” от една страна,

и

................................................................................................................................................

със седалище и адрес на управление:.............................................................................................,

ЕИК ........................... , представлявано от ..................................................... (*име и длъжност*);

наричан по-долу „**ИЗПЪЛНИТЕЛ**”,от друга страна,

въз основа на проведенo публично състезание за сключване на рамково споразумение на основание чл. 81, ал. 1 от ЗОП и Решение рег. № ........................... г. на ректора на ……………… за определяне на изпълнител на обществена поръчка с предмет: **„Реконструкция, основен и текущ ремонт на сграден фонд с прилежащите съоръжения и инфраструктура на ТУ-Варна”**,откритас Решение № ………………… от …………………г. и публикувана в РОП на АОП с УИН: ………….-..........-............., се сключи настоящото рамково споразумение.

Страните се споразумяха за следното:

**I. ПРЕДМЕТ НА РАМКОВОТО СПОРАЗУМЕНИЕ**

**Чл.1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да изпълнява **реконструкция, основен и текущ ремонт**, наричани по-долу за краткост „**строителни дейности**”, за нуждите на **ВЪЗЛОЖИТЕЛЯ**, съгласно условията на това рамково споразумение, техническата спецификация на **ВЪЗЛОЖИТЕЛЯ** (Приложение № 1 към рамковото споразумение), техническите и ценовите предложения на **ИЗПЪЛНИТЕЛЯ**, неразделна част от рамковото споразумение.

(2) Предмет на настоящото споразумение е предварителното определяне на основните, общи условия на договорите за възлагане на конкретни обществени поръчки.

**Чл. 2.**  (1) Настоящото Рамково споразумение се сключва между **ВЪЗЛОЖИТЕЛЯ** и класирания на първо място **ИЗПЪЛНИТЕЛ**.

(2) Въз основа на настоящото Рамково споразумение **ВЪЗЛОЖИТЕЛЯТ** ще сключва договор/и за обществена поръчка, с кой(и)то ще възлага извършването на услугите по чл. 1, ал. 1.

(3) В настоящото Рамково споразумение не са определени всички условия на бъдещия/те договор/и между **ВЪЗЛОЖИТЕЛЯ** и **ИЗПЪЛНИТЕЛЯ**, като в случай че **ВЪЗЛОЖИТЕЛЯТ** реши да сключи договор/и въз основа на споразумението, същият ще изиска писмено от **ИЗПЪЛНИТЕЛЯ** да допълни своята оферта в зависимост от предмета и условията на конкретния договор.

(4) Всеки конкретен обект, вид, количество на отделните строителни дейности и максималният срок за изпълнение на дейностите ще бъдат определяни от **ВЪЗЛОЖИТЕЛЯ** в писмените покани по чл. 82, ал. 2 от ЗОП. Редът и условията за извършване на отделните дейности, конкретните им параметри, условията и срокът за изпълнение, цена и др. ще се уреждат подробно с договорите за възлагане на обществени поръчки, съгласно офертата на изпълнителя.

(5) Срокът на конкретните договори няма да надхвърля крайния срок на настоящото споразумение, освен в случай на нестартирали или неприключили строителни дейности, в който случай конкретният договор не може да продължи с повече от една година изтичането на рамковото споразумение.

(6) Отделните дейности ще бъдат възлагани по преценка на **ВЪЗЛОЖИТЕЛЯ**, при необходимост и финансова обезпеченост.

**ІІ. ЦЕНИ И НАЧИН НА ПЛАЩАНЕ**

**Чл.3** (1) Максималната стойност на рамковото споразумение е 3 500 000.00 (три милиона и петстотин хиляди) лева без ДДС, която не може да бъде надхвърлена в хода на изпълнението му.

(2) **ИЗПЪЛНИТЕЛЯТ** по рамковото споразумение се задължава в допълнението към офертата си, представена в резултат на поканата по чл. 82, ал. 2 от ЗОП, да предлага цени за строителни дейности, реконструкция, основни и текущи ремонти на сграден фонд прилежащите съоръжения и инфраструктура, равни или такива с по-ниски стойности от оферираните такива на първа фаза в процедурата за сключване на рамковото споразумение.

1. Цените по индивидуалните договори, сключени въз основа на настоящото рамково споразумение, ще се определят според ценовата оферта на **ИЗПЪЛНИТЕЛЯ** за конкретната поръчка на база оферираните от него цени, посочени в ценовата му оферта – неразделна част от настоящото споразумение.

2. Стойността на възложените строителни дейности ще бъде формирана въз основа на предложените от **ИЗПЪЛНИТЕЛЯ** цени за изпълнение на дейностите в съответните количествени сметки. В цената, която ще бъде заплатена от **ВЪЗЛОЖИТЕЛЯ** за изпълнението на конкретните обекти, са включени всички разходи на **ИЗПЪЛНИТЕЛЯ** по изпълнението на съответната поръчка (строителните дейности от съответния обект, включително материали, труд, механизация, транспорт на материали и работници, доставка до обекта на необходимата техника, необходимите подготвителни и завършителни работи, почистване на обектите, допълнителни разходи и печалба, необходими за окончателното изпълнение на СРР/СМР) в рамките на изискания от **ВЪЗЛОЖИТЕЛЯ** срок.

3. Окончателната стойност на конкретния договор се формира въз основа на действително извършените от **ИЗПЪЛНИТЕЛЯ** и приети от **ВЪЗЛОЖИТЕЛЯ** строителни дейности, установена чрез протокол между **ИЗПЪЛНИТЕЛЯ** и **ВЪЗЛОЖИТЕЛЯ**.

(3) **ВЪЗЛОЖИТЕЛЯТ** не се задължава да възложи строителни дейности за достигане на пълния обем на прогнозната стойност на поръчката, а в зависимост от своите нужди и финансова обезпеченост.

(4) Заплащането на цената за строителните дейности се извършва по банков път, при условията на разсрочено плащане. Възможни са следните варианти на схеми за плащане:

1. При стойност на конкретен договор до 100 000,00 /сто хиляди/ лв. без ДДС – плащането се извършва еднократно, в рамките на 30 /тридесет/ дни, след приемане на строителството от **ВЪЗЛОЖИТЕЛЯ**.

2. При стойност на конкретен договор над 100 000,00 /сто хиляди/ лв. без ДДС – изплащането се извършва в рамките на междинни плащания (три и повече) в зависимост от срока на изпълнение на конкретния договор, които започват да се изплащат в рамките на 30 /тридесет/ дни, след приемане на готови междинни резултати.

3. Приемането на строителството от **ВЪЗЛОЖИТЕЛЯ** се документира с подписването на приемо-предавателен протокол. Заплащането се извършва въз основа на подписана приемо-предавателната форма за приемането на завършените работи и надлежно издадена фактура.

(5) В случай, че стартирането на определени строителни дейности създава особени технологични затруднения или налага значителна инвестиция от страна на **ИЗПЪЛНИТЕЛЯ**, **ВЪЗЛОЖИТЕЛЯТ**, по своя преценка може да допусне авансово и/или междинни плащания, като същите се предвиждат в поканата по чл. 82, ал. 2 от ЗОП. В този случай след завършването и приемането на проектите и/или приемането на строителството остатъкът от възнаграждението се изплаща при условията на ал.4, т. 1 и 2 на база на размера на оставащата сума, ако има такава.

(6) **ВЪЗЛОЖИТЕЛЯТ** не е длъжен да заплати строителни дейности, за които не са спазени изискванията за изпълнението им, предвидени в рамковото споразумение или конкретния договор.

(7)Ако за изпълнението на рамковото споразумение **ИЗПЪЛНИТЕЛЯТ** е предвидил използването на подизпълнител и когато частта от поръчката, която се изпълнява от подизпълнителя, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на подизпълнителя. Разплащанията към подизпълнителя се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му. Към искането **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими. **ВЪЗЛОЖИТЕЛЯТ** има право да откаже плащане, когато искането за плащане е оспорено, до момента на отстраняване на причината за отказа. Плащанията към подизпълнителя се извършват по банков път, в сроковете и въз основа на документите, предвидени в настоящия раздел.

(8) Размерът, редът и условията на заплащане на строителните дейности по всеки договор, сключен въз основа на настоящото споразумение, подлежат на детайлно уреждане във всеки индивидуален (конкретен) договор.

**ІІІ. ДОПЪЛВАНЕ НА ОФЕРТА**

Чл. 4. (1) За сключването на всеки последващ конкретен договор за възлагане на обществена поръчка, в съответствие с разпоредбата на чл. 82, ал. 2 от ЗОП, **ВЪЗЛОЖИТЕЛЯТ** отправя писмена покана за строителни дейности, реконструкция, основни и текущи ремонти на сграден фонд с прилежащите съоръжения и инфраструктура на Технически университет - Варна, до **ИЗПЪЛНИТЕЛЯ** по рамковото споразумение за всеки договор, който възнамерява да сключи.

Писмените покани ще се отправят чрез изпращане по един от методите, посочени в ЗОП.

(2) **ВЪЗЛОЖИТЕЛЯТ** посочва в поканата: количествени сметки, срок на договора, прогнозна стойност на поръчката; срок за получаване на оферти и др. При определянето на срока за получаване на оферти, **ВЪЗЛОЖИТЕЛЯТ** взема предвид сложността на предмета на поръчката и времето, необходимо за изготвяне на офертите.

(3) **ИЗПЪЛНИТЕЛЯТ** представя в указания срок в поканата оферта. Съдържането на офертата се посочва в поканата при съобразяване на минималното съдържание, посочено в документацията за сключване на рамковото споразумение.

(4) В рамките на допълването на офертата по чл. 82, ал. 2 от ЗОП, **ИЗПЪЛНИТЕЛЯТ не може** да оферира цени, по-високи от договорените по рамковото споразумение, нито да оставят празен ред в образеца на ценово предложение.

**ІV. СРОК НА РАМКОВОТО СПОРАЗУМЕНИЕ. МЯСТО И СРОК НА ИЗПЪЛНЕНИЕ**

Чл.5. (1) Настоящото рамково споразумение се сключва за срок от 48 /четиридесет и осем/ месеца, респективно 4 /четири/ години или до изчерпване на прогнозната стойност посочена в чл. 3, ал. 1 в рамките на този срок. Същото влиза в сила от момента на неговото деловодно регистриране.

(2) Мястото на извършване на дейностите по рамковото споразумение са съгласно описаните в Техническата спецификация.

(3) Срокът за изпълнение на поръчката, по отделните обекти, ще се определя съгласно офертата на съответния изпълнител, като максималният срок за изпълнение ще е посочен в поканата за допълване на офертата. Горепосоченият срок започва да тече от датата на подписване на протокол за предаване на обект или посочена дата в конкретния договор, за изпълнение на СМР/СРР.

(4)Срокът за изпълнение на конкрените договори няма да надхвърля крайния срок на настоящото споразумение, освен в случай на нестартирали или неприключили строителни дейности, в който случай конкретният договор не може да продължи с повече от една година след изтичането на рамковото споразумение.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.6. (1) **ВЪЗЛОЖИТЕЛЯТ** има право да:

1. отправя писмена покана на основание сключеното рамково споразумение до **ИЗПЪЛНИТЕЛЯ**, за всеки договор, който предстои да бъде сключен;

2. извършва проверки на документите на  **ИЗПЪЛНИТЕЛЯ**, свързани с изпълнението на настоящото рамково споразумение и на сключваните въз основа на него договори.

(2) По всяко време на изпълнение на договора **ВЪЗЛОЖИТЕЛЯТ** има право да изисква от **ИЗПЪЛНИТЕЛЯ** информацията, свързана с изпълнение на договорите, сключени въз основа на настоящето споразумение.

Чл.7. **ВЪЗЛОЖИТЕЛЯТ** определя отговорно лице за текущ контрол по изпълнението на настоящото рамково споразумение.

Чл.8. Правата и задълженията на **ВЪЗЛОЖИТЕЛЯ** се уреждат във всеки индивидуален договор, сключван въз основа на настоящото рамково споразумение. Същият следва да е изготвен по утвърдения образец неразделна част от документацията на рамковото споразумение.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.9. (1) **ИЗПЪЛНИТЕЛЯТ** се задължава за срока на действие на рамковото споразумение, както и за срока на действие на подписаните въз основа на рамковото споразумение договори:

1. Да допълва своята оферта съобразно условията и изискванията, посочени от **ВЪЗЛОЖИТЕЛЯ** в писменото искане по реда на настоящото Рамково споразумение.

2. При подаване на оферта в отговор на писмена покана по чл. 82, ал. 2 от ЗОП оферираните от него цени да не бъдат по-високи от оферираните такива на първа фаза на процедурата за сключване на настоящото рамково споразумение;

3. Да спазва всички условия, посочени в техническата спецификация, техническото и ценовото си предложение, които представляват неразделна част от споразумението и на конкретните договори, както и изискванията на действащата нормативна база;

4. Да осъществява дейностите по строителство, реконструкция, основни и текущи, ремонти на сграден фонд с прилежащите съоръжения и инфраструктура на Технически университет - Варна, съгласно Техническото си предложение, неразделна част от настоящото рамково споразумение, включително при изпълнението да спазва изготвените инвестиционни проекти (когато е приложимо);

5. Да спазва всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно приложение №10 от Закона за обществените поръчки. Съгласно чл. 115 от ЗОП, задължението се отнася и до ангажираните от **ИЗПЪЛНИТЕЛЯ** подизпълнители.

6. Да сключи договор с предвидения подизпълнител в процедурата по ЗОП, ако има такъв. В срок до три дни от сключването на договор за подизпълнение или на допълнително споразумение за замяна на посочен в офертата подизпълнител, **ИЗПЪЛНИТЕЛЯТ** изпраща копие на договора или допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията на чл. 66, ал. 2 и 14 от ЗОП. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

7. **ИЗПЪЛНИТЕЛЯТ** може да извърши замяна или включване на подизпълнител по време на изпълнение на договора при необходимост, ако са изпълнени едновременно следните условия:

- за новия подизпълнител не са налице основанията за отстраняване в процедурата;

- новият подизпълнител отговаря на критериите за подбор по отношение на дела и вида на дейностите, които ще изпълнява.

8**.** При замяна или включване на подизпълнител **ИЗПЪЛНИТЕЛЯТ** представя на **ВЪЗЛОЖИТЕЛЯ** копие на договора с новия подизпълнител заедно с всички документи, които доказват изпълнението на горепосочените условията, в срок до три дни от неговото сключване.

9. Независимо от възможността за използване на подизпълнители, отговорността за изпълнение на договора за обществена поръчка е на **ИЗПЪЛНИТЕЛЯ**.

10. **ИЗПЪЛНИТЕЛЯТ** е длъжен да спазва и другите си задължения, предвидени в настоящия договор.

11. Да извърши строителните дейности качествено, в срок, съобразно условията, предвидени в конкретния договор, сключен въз основа на това рамково споразумение и съгласно Техническо си предложение, което е неразделна част от настоящото споразумение;

12. При промяна на обстоятелства от значение за изпълнение на задълженията на **ИЗПЪЛНИТЕЛЯ** по настоящото рамково споразумение, последният уведомява **ВЪЗЛОЖИТЕЛЯ** в срок до 7 (седем) календарни дни след настъпването на тези обстоятелства.

13. **ИЗПЪЛНИТЕЛЯТ** носи отговорност за точното и законосъобразното изпълнение на извършваните от него строителни дейности.

(2) **ИЗПЪЛНИТЕЛЯТ** има право:

1. Да получава необходимата информация и съдействие от страна на **ВЪЗЛОЖИТЕЛЯ** при подготовката и в процеса на изпълнение на договорите, сключени въз основа на настоящето рамково споразумение;

2. Да получи плащане на договорената цена за изпълнените строителни дейности в договорените срокове.

**VIII. САНКЦИИ**

**Чл**.**10.** (1) При виновно неизпълнение на задълженията си по настоящото рамково споразумение, неизправната страна дължи на изправната неустойка в размер на 1 % (едно на сто) от стойността по чл. 3, ал. 1 на настоящото Рамково споразумение.

(2) При необоснован отказ на **ИЗПЪЛНИТЕЛЯ** да сключи конкретен договор въз основа на настоящото споразумение, както и при неизпълнение на задължението посочено в чл. 9, ал. 1, т. 1 същият дължи неустойка в размер на 10 % (десет на сто) от стойността/прогнозната стойност на съответния договор, но не повече от 5 % (пет на сто) от стойността на споразумението по чл. 3, ал. 1.

(3) Санкциите при неизпълнение на задължения на страните по сключените въз основа на настоящото рамково споразумение договори се уреждат в съответния договор за обществена поръчка.

**VII. УВЕДОМЛЕНИЯ МЕЖДУ СТРАНИТЕ И ЛИЦА ЗА КОНТАКТ**

**Чл.11.** (1) Адресите за уведомления на страните и лицата за контакт са, както следва:

Лица за контакт от страна на **ВЪЗЛОЖИТЕЛЯ**:

1. ........................................ /име, длъжност, телефон, факс, електронна поща, адрес/.

2. ........................................ /име, длъжност, телефон, факс, електронна поща, адрес/.

Лица за контакт от страна на  **ИЗПЪЛНИТЕЛЯ:**

1. ........................................ /име, длъжност, телефон, факс, електронна поща, адрес/.

2. ........................................ /име, длъжност, телефон, факс, електронна поща, адрес/.

(2) Всички уведомления, направени между страните по рамковото споразумение, следва да са на български език, в писмена форма чрез писмо, факс или по електронен път.

**VIІI. ГАРАНЦИЯ ЗА ИЗПЪЛНЕНИЕ**

Чл.11. При сключването на всеки конкретен договор въз основа на рамковото споразумение, **ИЗПЪЛНИТЕЛЯТ** представя гаранция за изпълнение на договора в размер до 3 % от стойността му и гаранция за авансово предоставени средства в размера посочен в конкретната покана (ако е приложимо), съгласно условията на договора.

**IX. НЕПРЕОДОЛИМА СИЛА**

**Чл.12.** По отношение на неизпълнение, дължащо се на непреодолима сила, се прилагат разпоредбите на чл. 306 от Търговския закон.

**Х. ПРЕКРАТЯВАНЕ НА РАМКОВОТО СПОРАЗУМЕНИЕ.**

**Чл. 13.** (1) Рамковото споразумение се прекратява в следните случаи:

**1.** с изтичане на срока, за което е сключено;

**2**. с достигане на максималната му стойност;

**3**.когато са настъпили съществени промени във финансирането на обществената поръчка предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати – с писмено уведомление от **ВЪЗЛОЖИТЕЛЯ** веднага след настъпване на обстоятелствата;

**4.** по взаимно съгласие на Страните, изразено в писмена форма и в други случаи, предвидени по закон или подзаконов нормативен акт;

**5. ВЪЗЛОЖИТЕЛЯТ** може да прекрати едностранно рамковото споразумение с едноседмично предизвестие в случай, че остатъчната стойността на рамковото споразумение е по-малка от прогнозната стойност на предвижданите от **ВЪЗЛОЖИТЕЛЯ** строителни дейности.

6. **ВЪЗЛОЖИТЕЛЯТ** може да прекрати договора едностранно с едномесечно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между Страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договор.

7. При настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) за срок по-дълъг от 30 /тридесет/ дни;

8. При констатирани нередности и/или конфликт на интереси - с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**.

9. **ВЪЗЛОЖИТЕЛЯТ** може да прекрати настоящото рамково споразумение с едномесечно писмено предизвестие, вкл. когато установи, че няма икономическа изгода от него.

**(2) ВЪЗЛОЖИТЕЛЯТ** има право да прекрати без предизвестие настоящото рамково споразумение при възникване на обстоятелствата по чл. 118, ал. 1 от ЗОП:

**1.** когато е необходимо съществено изменение на поръчката, което не позволява рамковото споразумение да бъде изменено на основание чл. 116, ал. 1 от ЗОП;

**2** когато се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата;

**3.** поръчката не е следвало да бъде възложена на **ИЗПЪЛНИТЕЛЯ**, поради наличие на нарушение, постановено от Съда на Европейския съюз в процедура по чл. 258 ДФЕС;

**(3)** Всяка страна има право да развали едностранно договора, ако насрещната страна виновно и системно (три или повече пъти) не изпълнява свое задължение по договора. Развалянето се извършва чрез писмено уведомление от изправната страна, отправено до неизправната.

**(4)** При без виновните основания за прекратяване на настоящия договор страните не си дължат обезщетения и неустойки.

**(5)**  **ВЪЗЛОЖИТЕЛЯТ** може да прекрати рамковото споразумение без предизвестие, с уведомление, изпратено до **ИЗПЪЛНИТЕЛЯ** когато бъде обявен в несъстоятелност или когато е в производство по несъстоятелност или ликвидация.

**XI. ДРУГИ УСЛОВИЯ**

**Чл.14.** Страните ще решават споровете, възникнали при или по повод изпълнението на настоящото рамково споразумение с преговори, а при непостигане на съгласие спорът ще се отнася за решаване пред компетентния съд на територията на Република България.

**Чл.15.** За неуредените в настоящото рамково споразумение въпроси се прилагат разпоредбите на действащото българско законодателство.

**Чл.16.** В настоящото рамково споразумение не се допуска включването на нови изпълнители.

**ХIV. ЗАКЛЮЧИТЕЛНИ РАЗПОРЕДБИ**

**Чл. 17 (1)** Настоящото споразумение се състави в ………….. еднакви екземпляра – …….. за **ВЪЗЛОЖИТЕЛЯ** и един за **ИЗПЪЛНИТЕЛЯ**.

(2) Неразделна част от настоящото рамково споразумение са:

1. Техническа спецификация на **ВЪЗЛОЖИТЕЛЯ** и документацията за участие (Приложение № 1);

2. Техническо предложение на **ИЗПЪЛНИТЕЛЯ** и приложенията към него (Образец

№ 2);

3. Ценово предложение на **ИЗПЪЛНИТЕЛЯ** и приложенията към него (Образец № 4).

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
| **ВЪЗЛОЖИТЕЛ:**  **РЕКТОР: ………………………..……**  **(проф. д-р инж. Венцислав Вълчев)** | 1.  ............................................ |
| **Главен счетоводител:……….**  **(Хриска Михайлова)** |