**ЧАСТ III**

**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ за СМР**

Комисията не оценява офертите на участниците, за които е установено, че не отговарят на изискванията за лично състояние, на критериите за подбор или на други условия на възложителя. Комисията предлага за отстраняване от обществената поръчка участник, който е представил оферта, която не отговаря на предварително обявените условия на Възложителя.

Преди да пристъпи към оценяване на техническите предложения за изпълнение на поръчката на участниците по посочените по-долу показатели, Комисията проверява дали същите са подготвени и представени в съответствие с изискванията на обявлението, указанията за подготовка на офертите, техническите спецификации и настоящата методика. Допуснатите оферти Комисията анализира, сравнява и оценява съобразно посочената по-долу методика.

1. Обществената поръчка с предмет ***,,Peконструкция, основен и текущ ремонт на сграден фонд с прилежащите съоръжения и инфраструктура на Технически университет - Варна“* се възлага въз основа на Икономически най-изгодната оферта**, съобразно разписаното в настоящата методика за оценка**.**

**Икономически най-изгодната оферта се определя въз основа на Критерия възлагане: *„Оптимално съотношение качество - цена***”, което се оценява въз основа на цена и качествени показатели, свързани с обществената поръчка.

1. **Методика за определяне на комплексната оценка:** Основната цел при съставянето на методиката и критериите за оценяване е да бъде избрана икономически най-изгодната оферта, т.е. участник, чиято оферта в най-голяма степен отговаря на предварително обявените от възложителя условия.

Класирането на допуснатите до оценка оферти се извършва на база получената от всяка оферта „Комплексна оценка” (КО). Максималният брой точки, който може да получи дадена оферта, е 100 точки.

На първо място се класира участникът с най-висока комплексна оценка на офертата.

Когато комплексните оценки на две или повече оферти са равни, с предимство се класира офертата, в която се съдържа по-ниска предложена цена.

В случай, чеучастниците не могат да бъдат класирани в съответствие с горния ред, комисията провежда публично жребий за определяне на изпълнител между класираните на първо място оферти.

1. **Показатели за оценка. „Комплексната оценка” се определя на база следните показатели:**

|  |  |
| --- | --- |
| **Показател – П**  (наименование) | **Максимално възможен бр. точки** |
| 1. Ниво на изпълнение, като измерител на качеството – П1 | 50 |
| 2. Предлагана цена – П2 | 50 |

Формулата по която се изчислява „Комплексната оценка” за всеки участник e:

**КО = П1 + П2**

* 1. **Показател „НИВО НА ИЗПЪЛНЕНИЕ, като измерител на качеството” – П1**

**Максимален брой точки по показателя 50 точки**.

С този показател се оценява предложеният от участника начин за изпълнение на поръчката, представен в строителната му програма, като индикатор и измерител на очакваното ниво на качество на изпълнение на извършените СМР. Показателят има за цел да бъдат сравнени и оценени обективно различните нива на изпълнение, изведени от техническите предложения на участниците чрез експертна оценка.

Оценката по този показател се извършва по точковата система на оценяване по начина, посочен по-долу и чрез мотивирана експертна оценка на основание чл. 70, ал. 7, т. 3, буква „б” от ЗОП. Предложението трябва задължително да e съобразено с Техническите спецификации, методиката за оценка на офертите и условията на процедурата.

За целите на обективно сравняване и оценяване на офертите, чрез прилагане на настоящата методика се дефинира понятието**„Направление“**, като същото следва да се разбира на основание чл.70, ал.4, т.1 от ЗОП като областите, в които участниците могат да предлагат „качествени мерки“. Предвидените направления в настоящата методика са както следва:

* 1. Направление, свързано с ***екологични характеристики***;

Предлаганите в направлението качествени мерки, трябва да не са свързани с мерки за опазването на околната среда по време на изпълнението на СМР от предмета на обществената поръчка, тъй като те по своята същност са критерии за подбор и не могат да бъдат показател за оценка. Мерките по това направление следва да са свързани с екологичните характеристики на строителния продукт като цяло - използвани материали и технологии и др., които водят да подобрени екологични характеристики за завършеното съоръжение.

* 1. Направление, свързано с ***иновативни техники и условия***;

Предлаганите от участниците качествени мерки трябва да са свързани с нов, по-ефективен метод или процес за осъществяване на строителството, чрез който се пести време, и/или се постига по-висока устойчивост и/или се постига по-голяма здравина и/или методи, процеси или предложения за различни характеристики, чрез които се повишава жизнения цикъл на изграденото или са налице преки ползи за строежа. За целите на прилагане на настоящата методика методът или процесът ще е нов, ако се различава от обичайно и/или масово използваните до момента.

* 1. Направление, свързано ***с технически и функционални характеристики*** на строежа

Предлаганите от участниците качествени мерки трябва да са свързани с използването на материали, методи или подходи за осъществяване на строителството, чрез който се постига по-висока техническа и функционална устойчивост и/или се постига по-голяма здравина и/или предложения за различни характеристики и/или материали, чрез които се повишава жизнения цикъл на строежа.

Конкретните мерки за гарантиране и повишаване на качеството по горепосочените направления ще се изведат от техническото предложение на участника и се дефинират като **„Качествени мерки“**. Под „Качествена мярка“, за целите на прилагането на методиката, участниците следва да разбират направено от тях предложение за дейностите по конкретната мярка, свързани с гарантиране и/или повишаване на качеството на изпълнение на дейностите по горепосочените 3 направления.

Независимо от Направлението, Качествените мерки трябва да са насочени конкретно само в следните **„Насоки“**:

1. Начин на организация на дейността, включително и разпределението на използваните ресурси;

2.Използвани методи, подходи или начин на изпълнение на конкретните видове СМР и /или тяхната последователност и взаимообвързаност;

3. Характеристики на използваните материали;

4. Използване на специфично оборудване и/или техника и/или софтуер.

Под **„Насоки“** на качествените мерки, за целите на прилагане на настоящата методика, следва да се разбират областите, в които следва да е ориентирана „Качествената мярка“, независимо от „Направлението“, за което ще се използват. По всяко едно от направленията участниците могат да предлагат качествени мерки, като използват всяка една от насоките по свое усмотрение.

Качествените мерки, предложени по гореизложените направления, следва да са: 1.Аргументирани;

2.Адекватни, както и

3. Да имат „ Качествен ефект“.

Тези три изисквания към тях следва да са налични за всяка мярка кумулативно.

„Аргументирана“ следва да е Качествена мярка, отчитаща спецификата на настоящата обществена поръчка и съответстваща на конкретен елемент или съставна част от предмета на поръчката, за който се отнася и предоставя описан мотив за избран вид, метод, начин, подход, материал, организация или приложим подход с цел обосноваване и доказване на изисканите или целени от участника характеристики, ефект или очакван резултат.

„Адекватни” – това са предложените Качествени мерки, които съответстват на нормативните изисквания за изпълнението на дейността, предмет на обществената поръчка, техническите спецификации и условията на настоящата обществена поръчка, отчитащи спецификата на настоящата обществена поръчка и съответстваща на конкретен елемент или съставна част от предмета на поръчката, за който се отнасят.

„Качествен ефект“–За целите на прилагането на методиката под „Качествен ефект“ следва да се разбира ефект от прилагането на „Качествената мярка“ при която от предлагането и използването на характеристики, методи, начини, материали, организация на строителството и подходи,формиращи дейностите по конкретната мярка, които имат като краен резултат ефект, чрез който се постига ефективност и/или се пести време, и/или се постига устойчивост и/или се постига здравина и/или се повишава жизнения цикъл на строежа и/или се постига по-високо качество от минимално заложеното в техническите спецификации и техническия проект.

Също така за целите на настоящата методика няма да се приемат насрещни предложения за качествени мерки за предимства, несвързани с обема или предмета на поръчката, както и такива, които са в противоречие с техническите спецификации, техническият проект за изпълнение на поръчката и нормативните изисквания за изпълнение на дейността.

За отчитане на предимство по конкретно направление следва да има минимум по две качествени мерки по него, които да отговарят на изискванията посочени в настоящата методика.

|  |  |  |  |
| --- | --- | --- | --- |
| **Показател „НИВО НА ИЗПЪЛНЕНИЕ, КАТО ИЗМЕРИТЕЛ НА КАЧЕСТВОТО” (П1)** | | | |
| **Ниво на изпълнение** | | **Брой точки** | |
| **Първо ниво на изпълнение:**  Точките за настоящото ниво на изпълнение се присъждат на база експертна оценка на участник, за когото от предложения начин на изпълнение може да бъде направен обоснован извод, че начина на изпълнение, използваните материали, експерти, машини и съоръжения, както начина на тяхното използване и разпределението им и използваните технологии отговарят на изискванията на техническите спецификации, изискванията на нормативната уредба и другите условия на процедурата, но от съдържанието на направеното предложение не могат да се изведат и обосноват качествени мерки, които да са аргументирани, адекватни и да имат качествен ефект в нито едно от дефинираните направления.  В този смисъл офертата е допусната до оценка, отговаря на условията на процедурата и не подлежи на отстраняване, а на оценяване. Тя ще бъде оценена с точките за настоящото първо ниво на изпълнение, ако от предложения начин на изпълнение **не може да се изведе наличие на аргументирани, адекватни и с качествен ефект качествени мерки в нито едно от дефинираните направления.** | **10** | |
| **Второ ниво на изпълнение**  **Точките за настоящото второ ниво се присъждат на участник, предложението на когото отговаря на изискванията на предходното ниво, но освен това са налице и следните обстоятелства,, както следва:**  От предложения начин на изпълнение на настоящата обществена поръчка може чрез експертна оценка да се обоснове извод, че са налице аргументирани, адекватни и с качествен ефект предложения за качествени мерки за **(минимум по 2)** само в **едно** от горепосочените направления. Експертният извод е изведен на база изследване на съвкупността от посочените от участника качествени мерки и при спазване на гореизложените в методиката дефиниции и условия. | **25** | |
| **Трето ниво на изпълнение**  **Точките за настоящото трето ниво се присъждат на участник, предложението на когото отговаря на изискванията на предходното ниво, но освен това са налице и следните обстоятелства, , както следва:**  От предложения начин на изпълнение на настоящата обществена поръчка може чрез експертна оценка да се обоснове извод, че са налице аргументирани, адекватни и с качествен ефект предложения за качествени мерки **(минимум по 2) в две** от горепосочените 3 направления. Експертният извод е изведен на база изследване на съвкупността от посочените от участника качествени мерки и при спазване на гореизложените в методиката дефиниции и условия. | **35** | |
| **Четвърто ниво на изпълнение**  **Точките за настоящото четвърто ниво се присъждат на участник, за когото са налице предпоставки за присъждане на точки по предходните нива, като допълнително е налице и следното обстоятелство:**  От предложения начин на изпълнение на настоящата обществена поръчка може чрез експертна оценка да се обоснове извод, че са налице аргументирани, адекватни и с качествен ефект предложения за качествени мерки **(минимум по 2) във всички три** от горепосочените направления. Експертният извод е изведен на база изследване на съвкупността от посочените от участника качествени мерки и при спазване на гореизложените в методиката дефиниции и условия.. | **50** | |

* 1. **Показател „ПРЕДЛАГАНА ЦЕНА ” – П2**

**Показателят П2** се формира като получаване на оценка от сбора от общите цени по отделните групи работи (К1, К2, К3, К4, К5, К6, К7, К8 и К9), където:

К1- Обща цена по Част Първа „СК“

К2- Обща цена по Част Втора „АС“

К3- Обща цена по Част Трета „ВиК вътрешна инсталация“

К4- Обща цена по Част Четвърта „Ел. инсталации“

К5- Обща цена по Част Пета „Покривни работи“

К6- Обща цена по Част Шеста „Дърводелски работи“

К7- Обща цена по Част Седма „Тенекеджийски работи“

К8- Обща цена по Част Осма „Изолации покривни“

К9- Обща цена по Част Девета „OВК инсталации“

П2 = Кmin / К1i х 50 = .......... (брой точки)

Където Кi е предложената обща цена за изпълнение на всички групи работи в лева без ДДС, съгласно Ценовото предложение на съответния участник.

Където Кmin е най-ниската предложена обща цена за изпълнение на всички групи работи в лева без ДДС, съгласно Ценовите предложения на всички участници, допуснати до оценяване.

Оценките по показателя Предлагана цена (П2) се представят в числово изражение с точност до втория знак след десетичната запетая.

На първо място се класира този участник, чиято оферта е получила най-висока комплексна оценка по формулата:

**КО = П1 + П2**

При открито несъответствие в Предложението за изпълнение на поръчката и/или в Ценовото предложение на участник между изписаното с думи и изписаното с цифри, се взима предвид изписаното с думи.

1. **Мотиви на възложителя за избор на подход при съставяне на настоящата методика.**

Методиката е съставена при използването на критерия „Оптимално съотношение качество/цена“. Зе целите на балансирането на това съотношение е предвидено те да са поравно разпределени. Цената се определя по математическа формула по реда на чл.70, ал.7, б. „а“ от ЗОП. Подходът при оценяване на качеството е базиран на определяне по реда на чл.70, ал.7, б. „б“, чрез експертна оценка. При определяне на стойностите чрез експертна оценка е взето под внимание следното:

На първо място, в настоящата методика не е предвидено да се оценява пълнотата и начинът на представяне на информацията, като по този начин е спазена забраната на чл.33 от ППЗОП. Спазено е и изискването за определяне на минимално изискуемата информация от участниците, която следва да бъде изложена в тяхното техническо предложение, съгласно изискването на чл.33, предложение последно от ППЗОП.

На второ място, начинът на оценяване по настоящата методика дава възможност да бъдат сравнени и оценени **обективно** техническите предложения на участниците, тъй като дефинираното надграждане става **нена субективен, а на обективен принцип** - брой от предварително посочените качествени направления, по които има направени минимум по две качествени мерки, които отговарят на предварително зададените условия. По този начин е спазено изискването на чл.70, ал.7, т.2 от ЗОП.

На трето място, методиката дава пълна яснота на участниците за правилата, по които ще се дават оценки по техническия показател. За целта са предварително дефинирани четири **„Направления“** по които участниците могат да правят предложения за **„качествени мерки“.** Същите са ясни и съобразени с изискването на чл.70, ал.4, т.1 от ЗОП, като са дефинирани в направления, посочени там, а именно **екологично, иновативно и функционално.** От друга страна, са дефинирани и предложенията, които участниците могат да правят по тези направления като **„качествени мерки“**, на което понятие е дадена дефиниция. Също така са дефинирани и ясно посочени четири **„насоки“**, в които могат да бъдат насочени **„качествените мерки“**, независимо в кое от направленията са направени. И не на последно място са дефинирани ясни ограничителни условия, относно това кои „**качествени мерки“** ще бъдат приемани и кои не. Същите трябва да са **„аргументирани“, „адекватни“ и да имат „надграждащ качествен ефект“.** Дадена е и дефиниция на тeзи използвани понятия. В скалата за надграждане е дефинирано на обективен принцип оценяването, като в случаите, когато няма предложени качествени мерки, които отговарят на изискванията на методиката в нито едно направление , участникът получава минимумът от 10 точки. За налични такива, за всяко следващо направление от едно до три, точките са покачват пропорционално до максималния брой 50.

И не на последно място, следва да се изтъкне, че методиката е построена като правила по начин, по който няма неизвестност за участниците какво следва да предлагат, за да бъдат оценени по конкретното ниво. Няма използвани термини като „други“ или „подобни“,каращи участниците да тълкуват или гадаят волята на възложителя. Изискваните от участниците предложения, които ще вземат участие в методиката са точно рамкирани и дефинирани чрез посочените в методиката „Направления“ и „Насоките“ към тях, в които участниците могат да правят предложения за „качествени мерки“.

Гореизложеното дава предварителна пълна яснота на участниците относно правилата на оценяване, които ще се прилагат, с което е спазена и нормата на **чл.70, ал.7, т.3, „б“ от ЗОП**. Дефинирайки и спазвайки настоящите правила, възложителят спазва и разпоредбата на **чл.70, ал.7, т.1 от ЗОП**, според която начинът на определяне на оценката по тази показател трябва да дава възможност да се оцени нивото на изпълнение, предложено във всяко оферта, в съответствие с предмета на поръчката и техническите спецификации.

Така гореизложената методика от една страна дава баланс на съотношението качество-цена за възложителя, като с нея се цели да бъдат премирани чрез надграждащо оценяване предложения, които биха имали качествено предимство за възложителя в дефинираните направления от гледна точка на техническото предложение и всичко това да е в оптимално съотношение с предлаганата цена.От друга страна, методиката дава пълна яснота на участниците относно това, какво следва да предложат от една страна, а от друга, им дава яснота относно правилата, по които ще бъдат оценявани. Ето защо методиката е разписана по начин, съобразен с изискванията на чл.2, ал.2 и чл.70, ал.4 и ал.7 от ЗОП и в съответствие с изискването на чл.33 от ППЗОП.

**5.Допълнителни пояснения**

**-Всички използвани думи или термини в настоящата методика, на които не е дадена дефиниция, включително и думите или термините използвани в самите дефиниции, да се разбират в смисъла, даден им от тълковния речник на думите в българския език.**

**-Ако въпреки направените по-горе описания, дадените дефиниции и разписаните правила за участниците има неясноти, същите да се тълкуват в посока смисъла на използвания показател за качество, имащ за цел да се премират предложения, гарантиращи качествено изпълнение на предмета на поръчката и/или даващи по-високо качество от заложeното в техническите спецификации, условията на процедурата и нормативните изисквания.**